ઓસ્ટ્રેલિયા ભારતમાં પાછલી ૧૦માંથી આઠ ટેસ્ટ હાર્યું છે. સ્પિન બોલિંગ ઓસ્ટ્રેલિયાને સમગ્ર એશિયામાં પરેશાન કરે છે, પરંતુ આ મુશ્કેલી અચાનક નથી આવી. વર્ષ ૨૦૦૨થી ૨૦૦૬નો સમય ઓસ્ટ્રેલિયા માટે એશિયામાં તેનો સુવર્ણ યુગ રહ્યો. એ દરમિયાન ૧૨ ટેસ્ટમાંથી કાંગારુંઓએ ૧૦ ટેસ્ટમાં જીત હાંસલ કરી હતી અને ફક્ત એક જ મેચમાં પરાજય થયો હતો, જ્યારે ૨૦૦૭થી ૨૦૧૧ વચ્ચે સાતમાંથી તેઓ એક જ ટેસ્ટ જીતી શક્યા છે, એ પણ શ્રીલંકામાં. ૨૦૧૨ બાદથી તો ઓસ્ટ્રેલિયનોનું એશિયામાં જાણે કે પતન જ થઈ ચૂક્યું છે. શ્રીલંકા સામે ગત વર્ષે ૩-૦ની હાર સાથે હવે ઓસ્ટ્રેલિયાએ એશિયામાં રમેલી બધી જ ૧૧ ટેસ્ટ ગુમાવી દીધી છે.